|  |  |
| --- | --- |
|  | Studienævn for Religionsstudier |
|  | Dato: 03-12-2020 |
|  | Tidsrum: 10.00 – 12.00  Lokale: Zoom-møde |

Dagsorden

**1. Godkendelse af dagsorden (bilag)**

**2. Godkendelse af referat (bilag)**

**3. Meddelelser (bilag)**

1. *Nyt fra studieleder*
2. *Nyt fra studienævnssekretær*
3. *Nyt fra studiesekretær*
4. *Nyt fra faglig vejleder*
5. *Nyt fra fagråd (bilag)*
6. *Nyt fra RELIGIO*
7. *Nyt fra Institutrådet ved Laura Feldt*
8. *Nyt fra Alumneforening*

**4. Merit- og dispensationsansøgninger**

Der er ingen ansøgninger til behandling, Sager behandlet mellem møderne fremgår af det lukkede referat.

**5. Sager til behandling eksamen**

*a) Eksamensplan(ÅRSHJUL)*

*b) Standardpetita (ÅRSHJUL)*

**6. Sager til behandling studieordninger**

1. *Indkaldelse af ændringer til studieordninger med ikrafttrædelse 1.9.2021 (bilag)*

Drøftelse af evt. ændringer bl.a. ift. implementering af akademisk skriftlighed og opmærksomhed på studieintensitet (Der kommer udspil fra fakultetet vedr. proces). Desuden overvejelser om hvor implementering af ’Filosofikum om verdensmål’, 1 ECTS (Der kommer udspil fra fakultetet vedr. proces), kan ske ; samlæsning: Amerikansk religion, og/eller andet (Lauras forslag (bilag)); produktspeciale (bilag); SDG’er, obligatorisk CMS, andet?

**7. Sager til behandling kvalitetspolitikken**

1. *Forskningsbasering (ÅRSHJUL) (bilag)*

Studienævnet forholder sig minimum en gang årligt til opgørelserne. Hvis nøgletallet for VIP/DVIP eller STÅ/VIP på uddannelsen er utilfredsstillende skal studienævnet redegøre nærmere for forholdene og på baggrund af en undersøgelse i samråd med institutlederen vurdere, hvilke tiltag der skal sættes i værk for at rette op på forholdene.

De specifikke nøgletal udsendes til studienævnene. Grænseværdien for, hvornår nøgletallet er utilfredsstillende, fremgår af Notat om SDUs nøgletal for uddannelseskvalitet på heltidsuddannelser. Studienævnets behandling af nøgletallet skal fremgå af studienævnets årshjul.

Studienævnets redegørelse, undersøgelse og handlingsplan skal fremgå af studienævnsreferaterne. Der følges op overordnet på indikatoren i forbindelse med Uddannelsesberetningen, og eventuelle tiltag beskrives i beretningens handleplan.

I forbindelse med Uddannelsesberetningen skal institutlederen forholde sig til opgørelserne. Hvis nøgletallet for VIP/DVIP eller STÅ/VIP på uddannelsen er utilfredsstillende skal institutlederen redegøre nærmere for forholdene og i samråd med studielederen vurdere, hvilke tiltag der skal sættes i værk for at rette op på forholdene.

1. *Svar på udkast til handlingsplan 2020 (bilag)*
2. *Høring om udkast til ny adgangsbekendtgørelse (bilag)*

***8****.* **Andre sager til behandling**

*a*) *Annuum 2020 (bilag)*

*b) Skrivelse fra Caroline S. de Muckadell om referat m.v. ad religionsrelateret filosof (bilag)*

*c) Uddannelsesregnskab (bilag)*

*d) Valget til studienævn (bilag)*

***9.*****Sager til behandling undervisning**

*a) Undervisningsevaluering (ÅRSHJUL) Flyttes til januar 2021 pga. manglende data*

*b) Studiemiljø (ÅRSHJUL) Flyttes til januar 2021 pga. manglende data*

*c) Ledighed/employablitet (ÅRSHJUL) Flyttes til januar 2021 pga. manglende data*

*e) Fagansvarlig (bilag)*

***10****.* **Eventuelt**

*a) Datoer for møder i foråret 2021*

Tim Jensen Tine Jambang

*Studienævnsformand* // *Studienævnssekretær*

Referat

**Deltagere:** Tim Jensen (TJ), Johanne Louise Christiansen (JLC), Laura Feldt (LF), Rasmus Hagemann Pedersen (RHP), Lise Ribergaard (LR), Simone Angelbo Hansen (SAH), Johanne Kristine Eriksen (JKE og FV) og Pia Hansen (PH)

**Referent:** Tine Jambang (TNJ)

1. **Godkendelse af dagsorden**

Dagsorden blev godkendt.

1. **Godkendelse af referat**

Referatet blev godkendt**.**

1. **Meddelelser**
2. **Nyt fra studieleder**

**Aftagerpanel**: Den 24. november blev der afholdt møde i Aftagerpanelet med både fysisk fremmøde og via Teams. Et som altid meget veltilrettelagt møde. Trine Fenger, som har været medlem i en årrække, har ønsket at udtræde af panelet. Der bliver set på nye mulige medlemmer. Anna Mogensen (AM) udtrykte et ønske om, at vi gør en særlig indsats for nye kandidater, for hvem karrierevejen ikke længere er så klar, da der fx ikke vil være jobs på gymnasier. TJ foreslog, at aftagerpanelet undersøgte muligheder for at aftagerpanelerne for de religionsvidenskabelige uddannelser på KU, AU og SDU samarbejder ift. at tydeliggøre/formulere, hvorfor denne uddannelse vigtig, dens plads/opgave i samfundet. Det blev vel modtaget. Det aftaltes, at Tim Jensen (TJ) i første omgang skulle tage uformel kontakt. Man drøftede desuden bl.a. mulighederne for en Karrieredag i fx september 2021. Der kommer et referat.

**StudieLiv-Live: Webinar om Muhammedtegningerne:** Desværre kunne Johanne Louise Christiansen (JLC) ikke deltage pga. sygdom, men Jakob Skovgaard-Petersen fra Københavns Universitet var så venlig med kort varsel at træde til i stedet for . Webinaret var velbesøgt. Der havde været intentioner om at gøre webinaret tilgængeligt på hjemmesiden, men da det ikke kun vil ligge lokalt på vores hjemmeside, men gå viralt, har man valgt ikke at gøre det. Det skyldes, at temaet kan give anledning til misforståelser eller ”forkert” brug af udtalelser, hvis det ikke indgår i den rigtige – danske – kontekst. TJ har desuden talt med Malthe om nyt webinar i januar om USA i forbindelse i med præsidentvalget/indsættelsen af den nye præsident.

**Webinar om museer, religion og religionsvidenskab :** I forlængelse af samarbejde med museer ifm. speciale/praktik, overvejede TJ et webinar om nævnte samt henvendelser til bl.a. ansatte og studerende, der har eller har haft museumsrelateret job og projekter.

**Itslearning:** underviserne vil blive introduceret til itslearning, som afløser BlackBoard fra januar 2021.

**Uddannelsesregnskab**: TJ henviste til punkt 8 om møde med prodekan og institutleder samt regnskabsansvarlige om Uddannelsesregnskabet, og han kunne fortælle, at Uddannelsesudvalg bl.a. som følge af rapport fra Religionsstudier 16.12 skal have møde med Klaus Thomsen om sparemuligheder af forskellig slags.

**Internationalisering**: TJ havde fået en henvendelse fra en studerende, der var i udlandet, men oplever diverse forhold som besværlige. Lise Ribergaard (LR) gav udtryk for vigtigheden af, at de studerende kommer ud, og at vi bliver nødt til at forholde os til, hvorfor processen opleves som svær. TJ var helt enig. Til trods for at vi har Mette Horstmann som liaison ift. udlandsophold må vi fortsætte med at se på, hvordan vi bedst faciliterer udlandsophold. LF støttede også op om, at , at der arbejdes videre med en indsats for at forbedre de studerendes muligheder for at komme ud.

1. **Nyt fra studienævnssekretær**

TNJ orienterede om, at mødeværktøjet FirstAgenda fra 1. januar2021 afløser SharePoint.

1. **Nyt fra studiesekretær**

Pia Hansen (PH) oplyste om overgang til itslearning, som sker fra F21. PH skal til en workshop om det, og undervisere vil også blive indbudt til workshop om itslearning

Der er indført nyt blanketsystem. Når petita er godkendt, vil de blive uploadet på Blackboard. Eksamensplanen er offentliggjort. Aflevering af bachelorprojekter kører fint i Digital Eksamen og den generelle oplevelse er, at Digital Eksamen kører godt.

1. **Nyt fra faglig vejleder**

Johanne Kristine Eriksen (FV) har haft en stille periode. Hun har sammen med LF afholdt mentormøde om eksamen. LF tilføjede, at kun 12 ud af 40 havde tilmeldt sig. Der var ikke deltagere fra sidefag. Der havde været større deltagelse på de første to møder. TJ udtrykte her bekymring for frafald pga. bl.a. så megen onlineundervisning med vigende deltagelse.

FV oplever lidt udfordringer ifm. studerende, der skal flyttes til andre studieordninger.

1. **Nyt fra fagråd**

Simone Angelbo Hansen (SAH) orienterede om, at årets sidste møde afholdes den 8. december. Næste møde afholdes i februar.

1. **Nyt fra RELIGIO**

Rasmus Hagemann Petersen (RHP) orienterede om, at forårets program vil blive planlagt i januar måned. Der har været to vellykkede Zoom-foredrag med Laura Feldt og Tina Langholm, hvor mange deltog. Sæsonens sidste foredrag er den 9.12. med Sofie Bach om Jødedom under 2. verdenskrig. Desuden at Axis Mundi er lagt på StudieLiv-Live.

Der er planlagt en dag med diskussion af religionsdefinitioner med undervisere via Zoom. TJ opfordrede til, at arrangører også lancerede arrangementet via StudieLiv-Live, og at det kunne optages og senere lægges ud der. Der skal findes en dato for arrangementet. TJ bad om, at der bliver koordineret ift. andre arrangementer som bl.a. webinar om det amerikanske valg.

1. **Nyt fra Institutrådet ved Laura Feldt**

LF orienterede om, at der primært blev talt om den pressede økonomi, som betyder, at vi på uddannelserne bliver presset. Der blev også talt om, hvorvidt instituttet skal udarbejde en politik ift. sexisme, mobning m.m. herunder at studieledere kan kontaktes. V har allerede i november informeret vores studerende om, hvor de kan henvende sig og også henvist til bl.a. studieleder.

Laura Feldt (LF) oplyste i øvrigt, at en Ph.d. pr. 1. januar 2021 vil blive tilknyttet det forskningsprojekt, hun leder, og vil skulle have noget undervisning i ansættelsesperioden.

1. **Nyt fra Alumneforeningen**

TJ orienterede om, at foreningen havde været god til at reklamere for webinaret i november. Der er lidt stille p.t., men der bliver arbejdet, og vi skal fortsat vise dem vores støtte.

**4. Merit- og dispensationsansøgninger**

Ingen sager til behandling.

Ansøgninger behandlet i perioden frem til dette møde fremgår af det lukkede referat, der vil blive lagt under næste møde.

1. **Sager til behandling eksamen**
2. *Eksamensplan(ÅRSHJUL)*Studienævnet godkendte eksamensplanen, som nu er offentliggjort. FV oplyste, at der var behov for information ift. onlineeksamen for 1. semesterstuderende. Det aftaltes, at vi skal prøve at udarbejde retningslinjer for mundtlig eksamen og tilbyde et onlinemøde med dem i begyndelsen af januar.
3. *Standardpetita (ÅRSHJUL)*

Petita blev godkendt bortset fra et petitum bl.a. pga. omfang som var på 50 sider for meget. TJ kontakter underviser for afklaring.

(Underviser har efterfølgende ændret petitum, som nu er godkendt).

**6. Sager til behandling studieordninger**

1. *Indkaldelse af ændringer til studieordninger med ikrafttrædelse 1.9.2021 (bilag)*

TJ orienterede om, at dette kun var indledningen til arbejdet med studieordningerne og ikke en reel drøftelse. Dog fremhævede han kandidatuddannelsen, som trænger til et grundigt eftersyn og han bad studienævnet gøre sig overvejelser om bl.a. CMS, American Religion, produktspeciale, Tværfagligt forslag om kursus om kulturarv m.m. Ikke mindst den 1-faglige KA og opmærksomhed på 3. semester som internationaliserings- og employabilitetsvindue. Vi skal indtænke obligatorisk CMS i vores projektorienterede forløb og SDU RIO skal ind over. TJ nævnte at ift. bl.a. American Religion er der tale om en bunden opgave, da vi næppe kan undgå samlæsning. Det er vigtigt, at vi får indflydelse og primært ser på faglighed. TJ har henvendt sig til underviserne for ideer til emner. Han er i kontakt med studieleder v. Amerikanske Studier. LR og JLC vil gerne deltage i videre drøftelser.TJ kommer med udkast til CMS, akademisk skriftlighed m.m. og bad også studienævnet gøre sig overvejelser.

RHP tilføjede, at selv om han udtræder af studienævnet, vil han gerne være med i en ”tænketank” i forbindelse med studieordningsarbejdet. Det takkede TJ ja til.

7**. Sager til behandling kvalitetspolitikken**

1. *Forskningsbasering (ÅRSHJUL) (bilag)*

Studienævnet forholdt sig til nøgletallet for VIP/DVIP eller STÅ/VIP på uddannelsen. Tallene er ikke tilfredsstillende, men studienævnet kan ikke finde yderligere tiltag for at rette op på forholdene, eftersom ansættelser og bemanding er instituttets og fakultetets ansvar. Se desuden 8 c) Uddannelsesregnskab.

1. *Svar på udkast til handlingsplan 2020 (bilag)*

Studienævnet godkendte det fremlagte udkast fra TJ til handlingsplan, som vil blive indarbejdet i det nye årshjul.

1. *Høring om udkast til ny adgangsbekendtgørelse (bilag)*

Studienævnet havde ingen bemærkningertil udkastet.

**8. Andre sager til behandling**

*a) Annuum 2020 (bilag)*

TJ orienterede om, at der var ca. kr. 19.000 tilbage på annuum 2020. Der kan desværre ikke overføres penge til det nye år. Det besluttedes derfor at bruge en del af pengene til aflønning af Malthe for de 22 timer, han har arbejdet i december. Desuden besluttedes det, at der kan indkøbes udstyr til underviserne for at forbedre onlineundervisningen, som af Johanne Louise Christiansen (JLC) efterspurgte. Studienævnet bad JLC sørge for at undersøge, hvad der skal købes, som også kan have interesse for studienævnet. Det skal aftales, hvor udstyret skal ligge, så alle undervisere får adgang til det. IT-Service kan stille udstyr til rådighed, men der var enighed om, at der ikke er nok.

1. *Skrivelse fra Caroline S. de Muckadell (CSdM) om referat m.v. ad religionsrelateret filosof (bilag)*

Studienævnet kunne tilslutte sig TJs svar på CSdM’s mail. Man var enige om det uheldige i at referat kunne give anledning til misforståelse og samtidig i, at det var et enigt studienævn, der havde ønsket timetal i religionsrelateret filosofi beskåret, helt på linje med ønsker vedr. fx kristendomsundervisningen. TJ udarbejder et formelt svar til CSdM på vegne af studienævnet.

At TJ står som fagansvarlig også her skyldes i øvrigt, at fagansvarlig skal være en fra uddannelsen/institut, og at CSdM hører til IH/IKV.

1. *Uddannelsesregnskab (bilag)*

Tj havde været til endnu et møde med Klaus Thomsen (KT), institutleder og prodekan pga. det store underskud i sidste periode. De oplysninger, der havde dannet baggrund for det første møde, var mangelfulde. TJ havde derfor fremsendt diverse oversigter vedr. besparelser pga. bl.a. ændringer i timetal, samlæsning, brug af DVIP m.v. KT havde lavet nye beregninger og holdt op imod udgifter til VIP/DVIP, og det var tydeligt, at vi allerede nu har sparet mindst kr. 3-400.000, måske tæt ved en million, hvis brug af DVIP regnes med. Det gavner os også, at besparelserne stort allerede var sat i værk.

Prodekanen gjorde dog netop i den forbindelse efter mødet opmærksom på, at DVIP-ratio kunne føre til rødt lys fra rektorat. TJ har svært ved at se, hvordan der kan gøres yderligere for at nedbringe ratioen, når der til stadighed skal frigives VIP’er til forskning m.m. og der ikke ansættes nye VIP’er. Også i foråret 2021 vil der være for mange DVIP. I øvrigt er det institutleders og dekans bord.

Der glædede LF, at regnskabet nu ser så meget bedre ud.

1. *Valget til studienævn (bilag)*

Studienævnet v. Tim Jensen havde modtaget henvendelser fra to studerende, herunder en kandidat der var opstillet til valget, efter valget af studenterrepræsentanter til studienævnet. Der blev udtrykt utilfredshed med forløbet, bl.a. fordi der har været to lister, og fordi man ikke har været helt tilfreds med fagrådets måde at kommunikere på i anledning af valget.

Studienævnet var enige med TJ i det uheldige i, at valget således skabte uro og måske splid blandt de studerende, og at fagrådsformand og studenterrepræsentanter i studienævnet havde givet udtryk for, at de fandt det svært med kritik på de sociale medier, når de mente, at de alene havde forsøgt at yde en service ud over det krævede

Samtidig var der enighed om, at studienævnet ikke må eller kan blande sig i valget, og da slet ikke af studenterrepræsentanter. Ligeledes var der enighed om, at Fagråd ej heller har nogen formel rolle at spille i forbindelse med valg, som styres af et specifikt valgsekretariat.

TJ ønskede at invitere de to studerende til et Zoom-møde med deltagelse af studienævnssekretæren, i håb om at kunne nå frem til en gensidig forståelse til gavn for alle, ikke mindst studiemiljøet, fagrådets arbejde og de studerendes aktive deltagelse i også valg til studienævn.

TJ foreslog også, at man fremover prøvede at sikre, at studieleder og studienævn løbende var i bedre kontakt med alle studerende, evt. i form af (Zoom-)møder et par gange om året.

***9.* Sager til behandling undervisning**

Punkterne a) og c) udskydes til mødet i januar. Punkt b) til senere i foråret

1. *Fagansvarlig (bilag)*

Studienævnet kunne tilslutte sig TJ’s svar til CSdM’s spørgsmål vedr. fagansvarlig på hendes fag.

TJ har fulgt en model fra Historie, hvor studieleder lades tilbage med overordnede ansvar hvis skiftende faste (VIP) undervisere. CSdM var ikke sat på, da TJ havde forståelsen af, at hun ikke kunne og ville binde sig til at være underviser på diverse hvert semester. Desuden at da vi de sidste år også har haft en række skiftende D-VIPer til at undervise, er det altså studienævnsformand og studieleder, der i tilfælde af undervisning ved D-VIP har ansvaret.

Hidtil har studieleder og studienævnsformand hos os haft ansvar for samtlige udbudte fag, men denne gang skulle det deles ansvar ud i videst muligt omfang.

TJ finder det utænkelig, at studieleder ville undlade at kontakte CSdM, når og hvis der er diskussion eller ændringsforslag på vej etc. TJ mener at det er sket hidtil.

De navne der er sat på som fagansvarlige har det overordnede ansvar, men det indebærer naturligvis, at der må og skal delegeres ansvar og at rette sagkyndige kontaktes. TJ udfærdiger yderligere svar, som fremsendes til CSdM, når studienævnet har godkendt.

**10. Eventuelt**

*a)* *Datoer for møder i foråret 2021*

13, januar, 10. februar, 17. marts, 7. april og 19. maj.

JLC orienterede om, at Religionernes Dag afholdes 9. september 2021. TJ takkede på forhånd for JLC’s indsats og initiativ i den forbindelse.

JLC meddelte, at hun nu er godkendt som fast VIP-medlem af studienævnet ved Niels Reehs udtræden pr. 31.12.2020.

TJ takkede desuden afgående studenterrepræsentant RHP for hans store og uegennyttige indsats. TJ har fundet det meget behageligt at samarbejde med RHP, som er fagligt dygtig og bl.a. har ydet en stor indsats ift. RELIGIO og projektorienteret forløb.

Tj takkede desuden LR for hendes arbejde i Aftagerpanelet og studienævnet, SAH for indsats i Fagråd og studienævn og FV for at klare arbejdet så flot også i Corona tider. TJ takkede alle tilstedeværende for 2020.

Næste SN-møde: Konstituerende og ordinært: den 13. januar 2021

Tim Jensen Tine Jambang

*Studienævnsformand* // *Studienævnssekretær*